arnastofnun/IGC-2024 huggingface dataset:
Bruce Campbell

Bruce Campbell (fæddur Bruce Lorne Campbell, 22. júní 1958) er bandarískur leikari, kvikmyndaframleiðandi og leikstjóri sem er þekktastur fyrir hlutverk sín í Evil Dead, Evil Dead II, Army of Darkness og Burn Notice.

Einkalíf.

Campbell er fæddur og uppalinn í Royal Oak, Michigan og er af skoskum ættum. Kynntist leikstjóranum Sam Raimi í menntaskóla og saman bjuggu þeir til stuttmyndir sem voru grunnurinn að Evil Dead myndunum. Hann stundaði nám við "Western Michigan-háskólann" á meðan hann var að koma sér áfram sem leikari.

Campbell hefur verið giftur tvisvar sinnum: Christine Deveau frá 1983-1989 og saman eiga þau tvö börn. Hefur síðan 1991 verið giftur Ida Gearon.

Campbell hefur verið gestafyrirlesari við Northwestern-háskólann, Stanford-háskólann og Carnegie Mellon-háskólann þar sem hann lýsir upplifun sinni innan kvikmyndaiðnaðarins.

Rithöfundur.

Campbell skrifaði og gaf út ævisögu sína árið 2002 sem heitir "If Chins Could Kill: Confessions of a B Movie Actor". Hefur hann einnig skrifað bókina "Make Love! The Bruce Campbell Way" þar sem hann er í aðalhlutverki og gerir grín af sjálfum sér og ferli sínum.

Campbell hefur einnig skrifað tvær teiknimyndasögur: "Man with the Screaming Brian" og "The Hire".

Ferill.

Leikstjóri.

Campbell hefur leikstýrt þáttum og kvikmyndum á borð við "Xena: Warrior Princess 2", "Fanalysis" og "My Name is Bruce".

Sjónvarp.

Fyrsta sjónvarpshlutverk Campbell var árið 1987 í "Knots Landing". Árið 1993 þá var honum boðið hlutverk í "The Adventures of Brisco County Jr. " sem Brisco County Jr., sem hann lék til ársins 1994. Hefur hann síðan þá komið fram sem gestaleikari í þáttum á borð við "The X-Files" "Charmed", "Megas XLR", "The Replacements" og "Xena: Warrior Princess".

Campbell lék fyrrverandi "Navy Seal" sérsveitarmanninn Sam Axe í Burn Notice frá 2007-2013, þegar hætt var við framleiðslu á þætttinum. Auk þess lék hann í sjónvarpsmyndinni "Burn Notice: The Fall of Sam Axe" sem var leikstýrð af samleikara hans Jeffrey Donovan.

Kvikmyndir.

Fyrsta kvikmyndahlutverk Campbells var árið 1972 í "Oedipus Rex". Árið 1981 gerði hann myndina The Evil Dead þar sem hann lék aðalpersónuna Ash Williams og æskuvinur hans Sam Raimi leikstýrði. Saman gerðu þeir tvær myndir til viðbótar byggt á persónu Campbells, Evil Dead II og Army of Darkness. Gerðar hafa verið fimm teiknimyndasögur byggðar á Ash Williams í seríunni "Marvel Zombies vs. Army of Darkness".

Campbell hefur leikið smá hlutverk í kvikmyndum sem eru leikstýrðar af Sam Raimi, þar á meðal "Spiderman" myndunum.

Hefur hann komið fram í kvikmyndum á borð við "Moontrap", "Escape from L.A.", "The Majestic", "Sky High" og "Cloudy with a Chance of Meatballs".

Verðlaun og tilnefningar.

Ashland Independent Film Festival

Chlotrudis-verðlaunin

DVD Exclusive-verðlaunin

Fangoria Chainsaw-verðlaunin

Fantasporto-verðlaunin

Satellite-verðlaunin

U.S. Comedy Arts Festival
Himbrimi

Himbrimi (fræðiheiti: "Gavia immer") er að mestu staðfugl á íslandi. Sumarstofnstærð er um 300 pör en vetrarstofnstærð milli 100 til 1000 fuglar. Himbrimi er Norður-Amerískur vatnafugl og er Ísland eina landið í Evrópu þar sem hann verpir að staðaldri. Hann verpir við hálendisvötn á Íslandi. Hann gerir sér hreiður í laut fremst á vatnsbakka og eggin eru yfirleitt eitt til tvö. Lifir á fiski. Hann er á válista því stofninn telur færri en 1000 fugla

Hann gefur frá sér langdregið væl, tryllingslegan hlátur og skemmtilegt jóðl sem hefur unnið honum sess í íslenskum þjóðsögum.

Danska líffræðingnum Morten Thrane Brünnich er eignað að hafa fyrst lýst fuglinum 1764 og valdi honum nafnið "colymbus immer" í riti sínu Ornithologia Borealis. Colymbus-flokkunin hefur verið lögð til hliðar en immer er norska fyrir himbrima og sama orðið orðsifjafræðilega séð.
Félag byltingarsinnaðra rithöfunda

Félag byltingarsinnaðra rithöfunda var íslenskt bókmenntafélag stofnað á Hótel Borg 3. október 1933. Helsti hvatamaður að stofnun félagsins var Kristinn E. Andrésson en aðrir stofnendur voru meðal annars Halldór Stefánsson, Steinn Steinarr, Gunnar Benediktsson, Jóhannes úr Kötlum, Stefán Jónsson og Ásgeir Jónsson. Síðar gengu Halldór Laxness, Vilhjálmur frá Skáholti og Guðmundur Daníelsson í félagið. Félagið gaf út tímaritið "Rauða penna" frá 1935. Sú bókmenntastefna sem félagið hélt á lofti framan af var félagslegt raunsæi og það var andsnúið módernismanum sem fram kom í ljóðlist stuttu síðar. Félagið var aðili að Alþjóðasambandi byltingarsinnaðra rithöfunda, en þegar sambandið hvatti aðildarfélög sín árið 1935 til að leggja sig sjálf niður og taka þátt í samfylkingu með borgaralegu öflunum skirrðist íslenska félagið við því. Kristinn tók þátt í stofnun bókaútgáfunnar Heimskringlu og félagið var stofnaðili að Máli og menningu 1937. Mál og menning óx hratt fyrstu árin en aftur á móti dró úr áhuga á félagslega raunsæinu. Árið 1943, ári eftir stofnun Rithöfundafélags Íslands, ákvað Félag byltingarsinnaðra rithöfunda að leggja sjálft sig niður. Segja má að félagið hafi náð yfirhöndinni í Rithöfundafélaginu þegar Halldór Stefánsson var kjörinn formaður þess árið 1945. Það leiddi til klofnings innan félagsins og stofnunar Félags íslenskra rithöfunda.
Ahmedabad

Ahmedabad eða Amdavad er stærsta borgin í Gujarat á Indlandi. Þar búa 5.570.585 manns (2001).
Rúrí

Þuríður Rúrí Fannberg (almennt bara kölluð Rúrí, fædd 1951) er íslensk myndlistarkona sem er þekkt fyrir ýmis útilistaverk eins og "Regnbogann" við flugvöllinn í Keflavík og "Fyssu" í Grasagarðinum í Reykjavík. Hún er einnig þekkt fyrir innsetningar eins og "Glerregn" sem sýnt var vorið 2001 í Listasafni Íslands og "PARADÍS? – Hvenær?" sem sýnt var á Kjarvalsstöðum.

Verk hennar eru hugmyndafræðilegs eðlis, en þau eru sett fram með margvíslegri tækni, svo sem skúlptúr, innsetningar, margmiðlunarverk, gjörningar, bókverk, kvikmyndir, myndbönd, hljóðverk, blönduð tækni tölvuvædd og gagnvirk verk.

Listaverk hennar hafa verið sýnd á alþjóðlegum vettvangi, m.a. víða í Evrópu, í Ameríku og Asíu.

Menntun.

Rúrí er fædd í Reykjavík. Frá 1971-74 var hún í námi við Listaháskólann í Reykjavík. Á árunum 1974-75 nam hún svo málsmíði við Tækniskólann í Reykjavík. Frá 1976-78 lærði hún ný miðlun í De Vrije Academie Psychopolis, Den Haag, Hollandi.

Ferill.

Fyrsti gjörningur Rúríar var "Gullinn bíll" sem hún framdi árið 1974 í þeim tilgangi að vekja fólk til umhugsunar um lífsgæðakapphlaupið. Gjörninginn fluttu Rúrí, B. Gylfi Snorrason og óþekktir þátttakendur úr hópi áhorfanda. Hún gekk með sleggju á gullhúðaða bensbifreið í Austurstræti og hrópaði: „þú þræll ég vil ekki þjóna þér“. Aðra gjörninga eftir Rúrí má nefna skúlptúr í Gallerí SÚM í Reykjavík 1975 og tillögu um breytingu á íslenska þjóðbúningnum til að laga hann að nútíma þjóðfélagsháttum 1. desember 1975. Þá klæddist hún íslenskum kvenbúningi, ísaumuðum bandaríska fánanum, á fjölmennum hátíðarfundi í Háskólabíói.

Rúrí hefur hlotið fjölda verðlauna og viðurkenninga fyrir verk sín. Hún hlaut fyrstu verðlaun í keppni um skúlptúr við Flugstöð Leifs Eiríkssonar og einnig fyrir skúlptúr í Grasagarðinum Laugardal.

Árið 2003 var Rúrí fulltrúi Íslands á Feneyjartvíæringnum og sýndi þar verk sitt Archive-endangerded waters sem er gagnvirk fjöltækniinnsetning, óður til nátturúnnar og hugleiðing um gildi hennar í nútímanum.

Rúrí fékk riddarakross þann 17. júní 2008 fyrir framlag til íslenskrar og alþjóðlegrar myndlistar.

Gagnrýni og viðtöl.

Eftirfarandi var skrifað í Fréttablaðinu 14. mars 2012 í sambandi við yfirlitssýningu Rúríar í Listasafni Íslands:

Í ávarpi Katrínar Jakobsdóttur við opnun sýningar á verkum Rúríar i Listasafni Íslands, 2. mars 2012, segir meðal annars:

Í viðtali við Rúrí í Fréttatímanum 2. mars 2012 segir hún: “Vissulega er ég pólitísk en það er pólitík í víðum skilningi, allt sem við kemur mannlegu samfélagi,“[...] „Ég held að það sé hlutverk listarinnar að tendra athyglina.“
Garret Dillahunt

Garret Dillahunt (fæddur, 24. nóvember 1964) er bandarískur leikari sem er þekktastur fyrir hlutverk sín í Raising Hope, Leap Years og Deadwood.

Einkalíf.

Dillahunt fæddist í Castro Valley, Kaliforníu en ólst upp í Selah, Washington. Útskrifaðist hann með B.A-gráðu í blaðamennsku frá Washington-háskólanum og með MFA-gráðu í leiklist frá "Tisch School of the Arts" við New York-háskólann.

Dillahunt er giftur leikkonunni Michelle Hurd.

Ferill.

Leikhús.

Dillahunt hefur komið fram í leikritum á borð við "Jospeh and the Amazing Technicolor Dreamcoat", "Mad Forest", "A Perfect Ganesh", "Sweet Bird of Youth", "Side Man", "Heartbreak House" og "The Night of the Iguana".

Sjónvarp.

Fyrsta sjónvarpshlutverk Dillahunt var árið 1995 í "One Life to Live". Hefur hann komið fram sem gestaleikari í þáttum á borð við "The X Files", "Seven Days", "The Inside", , Numb3rs, "John From Cincinnati", "Life", , Criminal Minds og Alphas.

Garret hefur leikið lék stór gestahlutverk í "Terminator: The Sarah Connor Chronicles" sem John Henry, í The 4400 sem Matthew Ross og í Deadwood sem Francis Wolcott/Jack McCall.

Árið 2001 þá lék hann eitt af aðalhlutverkunum í Leap Years sem Gregory Paget. Hefur hann síðan 2010 leikið eitt af aðalhlutverkunum í Raising Hope sem Burt Chance.

Kvikmyndir.

Fyrsta kvikmyndahlutverk Dillahunt var árið 1999 í "Last Call". Hefur hann síðan þá komið fram í kvikmyndum á borð við No Country for Old Men, "Water Pills", "Burning Bright", "Amigo" og "Revenge for Jolly".

Verðlaun og tilnefningar.

Fangoria Chainsaw-verðlaunin

Gawad Urian-verðlaunin

Genie-verðlaunin

Gotham-verðlaunin

National Board of Review-verðlaunin

San Diego Film Critics Society-verðlaunin

Screen Actors Guild-verðlaunin
Austurrískur skildingur

Austurrískur skildingur (þýska: "Österreichischer Schilling") var gjaldmiðill notaður í Austurríki áður en evran var tekin upp árið 2002. Einn skildingur skiptist í 100 "groschen". Við upptöku evrunnar var gengið fest í 1 EUR = 13,7603 ATS.
Portúgalskur skúti

Portúgalskur skúti (portúgalska: "escudo português") var gjaldmiðill notaður í Portúgal áður en evran var tekin upp árið 2002. Einn skúti skiptist í 100 hundraðshluta ("centavo"). Við upptöku evrunnar var gengið fest í 1 EUR = 200,482 PTE.
Mónakóskur franki

Mónakóskur franki (franska: "franc monegasque") var gjaldmiðill notaður í Mónakó áður en evran var tekin upp árið 2002. Einn franki skiptist í 100 hundraðshluta ("centimes"). Mónakóskur franki jafngildi frönskum franka. Við upptöku evrunnar var gengið fest í 1 EUR = 6,55957 MCF.
Danskt stjórnarfar

Í Danmörku er þingbundin konungsstjórn og fara kosningar til þingsins fram á fjögura ára fresti. Þingmenn eru 179 og þar af stitja tveir þingmenn frá Grænlandi og tveir frá Færeyjum á þinginu. Drotninginn skipar venjulega formann stærsta stjórnmálaflokksins sem Forsætisráðherra. Þjóðhátíðardagur Dana er 5. júní.
Kapellumeistari

Kapellumeistari er listrænn stjórnandi hljómsveitar.
Forsætisráðherra Rússlands

Forsætisráðherra Rússlands (rússneska: "Председатель Правительства Российской Федерации" eða "Премьер-министр России") er leiðtogi ríkisstjórnar Rússlands og hefur það hlutverk með höndum að stýra og samræma vinnu annarra ráðherra ríkisstjórnarinnar. Núverandi forsætisráðherra Rússlands er Míkhaíl Míshústín.
Hasse Ekman

Hasse Ekman (fæddur 10. september 1915, látinn 15. febrúar 2004) var sænskur leikarar og leikstjóri. Hann starfaði í næstum fimmtíu ár og á þeim tíma leikstýrði hann yfir 40 kvikmyndum, skrifaði flest handritin sjálfur. Sonur Gösta Ekman.
Loftslagsbelti

Loftslagsbelti eða veðurfarsbelti er í landafræði ímynduð skipting yfirborðs jarðar í ákveðin svæði þar sem áþekkt loftslag ríkir.

Helstu loftslagsbeltin eru fjögur:

en einnig er talað um kyrrabelti, sem er svæðið næst miðbaug.
Söngvakeppni evrópskra sjónvarpsstöðva 1957

Söngvakeppni evrópskra sjónvarpsstöðva 1957 var önnur söngvakeppni evrópskra sjónvarpsstöðva. Hún var haldin sunnudaginn 3. mars 1957 í Frankfurt, Vestur-Þýskalandi. Holland vann keppnina með laginu „Net als toen“ sem sungið var af Corry Brokken. Líkt og ári áður var keppnin að mestu leyti útvarpsþáttur en mun fleiri horfðu þó á hana í sjónvarpi þetta ár en árinu áður.

Lengi voru uppi sögusagnir um að Þýskaland hafi fengið að halda keppnina vegna þess að það lenti í öðru sæti árið 1956 með laginu „Im Wartesaal zum großen Glück“ með Walter Andreas Schwarz. Raunin var þó sú að úrslit annarra laga en sigurlagsins voru aldrei kunngjörð árið 1956 og að reglan um að sigurlandið héldi keppnina ári seinna var ekki komin til svona snemma. Á þessum árum áttu löndin sem kepptu að skiptast á að halda keppnina, sama hver útkoman væri. Vegna þess hve keppnislöndum fjölgaði hratt var þó hætt við þá reglu.

Staðsetning.

Keppnin fór fram í Großer Sendesaal des Hessischen Runfunks tónlistarhöllinni í Frankfurt, einni af stærstu borgum Vestur-Þýskalands. Rúmum áratug eftir lok seinni heimstyrjaldarinnar hafði Frankfurt náð að endurbyggja sig á örskömmum tíma, en borgin kom mjög illa út úr stríðinu.

Fyrirkomulag.

Í söngvakeppni evrópskra sjónvarpsstöðva 1957 var lengsta lag keppninnar, hið ítalska, 5 mínútur og 9 sekúndur en það breska aðeins 1 mínúta og 52 sekúndur. Það var vegna slíkra laga sem reglan um að lög mættu ekki vera lengri en þrjár mínútur var sett. Sú regla er enn í gildi.

Aðrar breytingar frá fyrra ári voru þær að nú máttu dúettar taka þátt en ekki aðeins einleikarar. Fyrsti dúettinn í sögu söngvakeppninnar voru dönsku keppendurnir 1957, Birthe Wilke og Gustav Winckler. Í lok danska atriðisins mátti einnig sjá lengsta koss í sögu keppninnar. Ástæða þessa langa kossar var sá að manneskjan sem átti að gefa merki til dúettsins um að hætta kossinum gleymdi sér.

Söngvakeppnin 1957 var fyrsta keppnin þar sem hringt var í dómnefndirnar úr símum. Eins var þetta fyrsta keppnin sem Holland vann. Önnur, og mikilvæg breyting, var sú að nú máttu dómnefndir landanna ekki kjósa sitt eigið land. Það er regla sem haldist hefur allt til dagsins í dag.

Þátttakendur.

Belgía, Frakkland, Holland, Ítalía, Lúxemborg, Sviss og Þýskaland tóku öll þátt í annað skiptið í kjölfar frumþátttöku þeirra árið áður. Austurríki og Danmörk kepptu í fyrsta skiptið en vildu þó fá að taka þátt árið 1956 en höfðu verið of sein að skila inn lagi í keppnina og þar með misstu þau þátttökuréttinn. Bretland keppti einnig í fyrsta skiptið og þar með urðu þátttökulöndin tíu talsins.

Tveir þátttakendur keppninnar 1957 höfðu einnig keppt árinu áður. Það voru Corry Brokken fyrir Holland og Lys Assia fyrir Sviss.

Hljómsveitarstjórnendur.

- Willy Berking

- Willy Berking

- Eric Robinson

- Armando Trovajoli

- Carl de Groof

- Dolf van der Linden

- Willy Berking

- Paul Durand

- Kai Mortensen

- Willy Berking
The West Wing (3. þáttaröð)

Þriðja þáttaröðin af The West Wing var frumsýnd 3. okótber 2001 og sýndir voru 21 þættir.

Auka þættir.

Gerðir voru tveir sérstakir auka þættir sem ekki tengjast söguþráði þáttaraðarinnar. Þátturinn "Isaac and Ishmael" var gerður stuttu eftir að hryðjuverkaárásirnar 11. september og seinni þátturinn, sem hét "Documentary Special", var sérstakur heimildarþáttur þar sem talað er við raunverulega fyrrverandi starfsmenn Hvíta hússins.
San Marínó í Söngvakeppni evrópskra sjónvarpsstöðva

San Marínó hefur tekið þátt í Söngvakeppni evrópskra sjónvarpsstöðva 11 sinnum síðan að frumraun landsins í keppninni átti sér stað árið .
Sing Out Loud

Desember er fyrsta breiðskífa Soluna Samay.
Holtsvirkjun

Holtsvirkjun er áætluð vatnsaflsvirkjun í neðri hluta Þjórsá. Lón virkjunar verður kallað Árneslón. Ef áætlun gengur eftir verður afl virkjunarinnar 53 MW og fallhæð hennar 18 metrar.
Eugene Mirman

Eugene Boris Mirman (fæddur 1974) er bandarískur gamanleikari.
Kongófljót

Kongófljót er stærsta fljót Mið-Afríku og annað lengsta fljót Afríku (á eftir Níl). Það er 4.374 km langt. Ef Chambesifljót er talið upptök fljótsins, verður það 4.700 km langt. Fljótið og þverár þess renna í gegnum stærsta regnskóg heims á eftir Amasónfrumskóginum (sem er miklu stærri) og annað stærsta vatnasvið heims. Á milli 1971 og 1997, þegar Austur-Kongó hét formlega "Saír" ("Zaïre"), kölluðu þarlendir fljótið Saírfljót ("Zaïre-fljót").

Upptök fljótsins eru í fjöllunum vestan við Sigdalinn mikla í Austur-Afríku og í Tanganjikavatni og Mweruvatni sem renna í Lualabafljót sem verður að Kongó neðan við Boyomafossa. Kongófljót rennur í vesturátt frá Kisangani rétt fyrir neðan fossana, sveigir síðan í suðvestur og rennur framhjá Mbandaka, sameinast Ubangifljóti og rennur í Malebobugðunua þar sem Kinsasa og Brazzaville standa gegnt hvor annarri á árbökkunum. Þaðan mjókkar áin og rennur um flúðir í djúpum gljúfrum (Livingstonefossa) framhjá Matandi og Boma og út í hafið við strandbæinn Muanda.
Maria Farantouri

Maria Farantouri (stundum skrifað "Maria Farandouri", fædd 28. nóvember 1947 í Aþenu) er grísk söngkona en einnig pólítískur og menningarlegur aktivisti. Hún hefur unnið með efnilegum grískum lagahöfundum eins og Mikis Theodorakis sem samdi meðal annars tónlist við ljóðaflokk "Canto General" eftir Pablo Neruda og sem Maria Farantouri flutti.
SI grunneining

Alþjóðlega einingakerfið (SI kerfið) hefur sjö grunneiningar, sem allar aðrar eðlisfræðilegar mælieiningar byggjast á. Skilgreiningum var síðast breytt smávægilega árið 2019.
2004

Árið 2004 (MMIV í rómverskum tölum) var 4. ár 21. aldar og hlaupár sem hófst á laugardegi samkvæmt gregoríska tímatalinu .
Yoko Tsuno

Yoko Tsuno er aðalsöguhetja í samnefndum belgískum teiknimyndaflokki sem birtist í teiknimyndablaðinu Sval og gefin út á bókarformi af útgáfufélaginu Dupuis. Roger Leloup, hefur teiknað og samið bókaflokkinn frá upphafi. Fyrsta Yoko Tsuno-bókin kom út árið 1972, en sú 29. og síðasta til þessa árið 2019.

Sögurnar.

Ævintýrin um Yoko Tsuno eru æsilegar vísindaskáldsögur þar sem hátækni kemur við sögu. Yoko Tsuno er rafmagnsverkfræðingur á þrítugsaldri. Hún er japönsk af uppruna en búsett í Belgíu. Sögusviðið er þó jörðin öll og raunar einnig fjarlæg sólkerfi.

Tvær aukapersónur fylgja Yoko Tsuno í flestum ævintýra hennar. "Villi" (franska: Vic Video) og "Palli" (franska: Pol Pitron) eru annars vegar rödd skynseminnar og hins vegar fulltrúi gáska og hvatvísi í sögunum. Táningsstúlkan "Monya" kemur við sögu í mörgum bókanna. Hún er ættleidd frænka Yoko Tsuno, en kom í raun úr framtíðinni frá árinu 3827 og býr yfir hæfileikum til tímaferðalaga sem reynt hefur á í nokkrum sögum.

Íslensk útgáfa.

Forlagið gaf út þrjár Yoko Tsuno-bækur á árunum 1985 til 1987 í þýðingu Þorvalds Kristinssonar og Bjarna Fr. Karlssonar. Bækur þessar voru nr. 12, 13 og 14 í upphaflegu útgáfunni.
Evrópukeppnin í knattspyrnu 1992

Evrópukeppnin í knattspyrnu 1992, oftast nefnd EM 1992, var í níunda skiptið sem Evrópukeppni karla í knattspyrnu hefur verið haldin. Lokamótið var haldið í Svíþjóð á dögunum 10. til 26. júní 1992. Mótið er haldið fjórða hvert ár á vegum Knattspyrnusambands Evrópu. Þetta var síðasta mótið þar sem aðeins átta lið taka þátt í lokamótinu. Landslið Júgóslavíu komst áfram í lokakeppnina en var síðar meinuð þátttaka vegna stríða í landinu. Í stað þeirra spilaði landslið Danmerkur sem svo unnu mótið í úrlitaleik gegn Þýsklandi. Þetta var fyrsti titill Danmerkur í keppninni.

Aðdragandi og skipulag.

Svíar og Spánverjar föluðust eftir að halda keppnina. Framkvæmdastjórn UEFA valdi Svíþjóð og var það talið mæla gegn spænska framboðinu að Sumarólympíuleikarnir 1992 og heimssýningin í Sevilla fóru fram sama ár.

Þetta var síðasta úrslitakeppnin með aðeins átta þátttökuliðum og jafnframt síðasta keppnin þar sem tvö stig voru gefin fyrir sigur í stað þriggja. Einnig var þetta síðasta stórmótið í knattspyrnu þar sem markverðir máttu handleika knöttinn eftir sendingu frá samherja.

Úrslit.

Átta lið kepptu í úrslitakeppninni. Þeim var skipt upp í tvo fjögurra liða riðla. Efstu tvö lið hvors um sig komust í undanúrslit.

Riðill 1.

Heimamenn Svíar fóru sannfærandi upp úr riðlinum með tveimur sigrum og jafntefli. Danir virtust vonlitlir fyrir lokaumferðina með aðeins eitt stig en unnu óvæntan sigur á Frökkum og tryggðu sér hitt sætið í undanúrslitum. Frammistaða Englendinga olli vonbrigðum.

10. júní - Råsunda Stadium, Solna

11. júní - Malmö Stadion, Malmö

14. júní - Malmö Stadion, Malmö

14. júní - Råsunda Stadium, Solna

17. júní - Råsunda Stadium, Solna

17. júní - Malmö Stadion, Malmö

Riðill 2.

Thomas Häßler bjargaði Þjóðverjum fyrir horn með því að jafna á lokamínútunni gegn liði Samveldisins, sem gerði einnig jafntelf jafntefli við Hollendinga í næsta leik. Skotar komu á óvart og skelltu Samveldinu 3:0 í lokaleiknum með þeim afleiðingum að Holland og Þýskaland hirtu tvö efstu sætin í riðlinum.

12. júní - Ullevi, Gautaborg

12. júní - Idrottsparken, Norrköping

15. júní - Idrottsparken, Norrköping

15. júní - Ullevi, Gautaborg

18. júní - Ullevi, Gautaborg

18. júní - Idrottsparken, Norrköping
Saxbauti

Saxbauti, hakkað buff, hakkabuff eða bara buff er matarréttur gerður úr hökkuðu kjöti, oftast nautakjöti. Hakkið er kryddað og oft blandað hveiti og eggjum og síðan mótað í hringlaga buff sem steikt eru á pönnu. Með þessu er algengt að hafa steiktan lauk í brúnni sósu, soðnar kartöflur og oft rauðkál, rauðrófur, sýrðar gúrkur og sultu.

Rétturinn er algengur í Danmörku en þekktur um öll Norðurlönd og víðar og oft talinn danskur þótt ýmiss konar buffkökur úr hökkuðu kjöti séu þekktar víða um lönd. Til Íslands barst hann frá Danmörku og sést fyrst getið á 19. öld.

Heitið "saxbauti" er íslenskun á danska heitinu "hakkebøf" og kom fyrst fram í nýyrðalista Orðanefndar Verkfræðingafélagsins 1926. Það hefur einkum verið notað um niðursoðin buff, fyrst af Sláturfélagi Suðurlands frá 1932 eða fyrr og síðan af Kjötiðnaðarstöð KEA frá miðjum sjöunda áratugnum þar til framleiðslu var hætt um 1990 og mun saxbauti í lauksósu hafa verið einna vinsælastur af niðursuðuvörum Kjötiðnaðarstöðvarinnar.

Heimatilbúin hakkabuff, oft borin fram með steiktum lauk og steiktum eggjum, héldu þó áfram vinsældum sínum. Á síðari árum hafa sumir tekið saxbautaheitið upp að nýju og sést það meðal annars á matseðlum sumra skóla og leikskóla.
Giuseppe Tornatore

Giuseppe Tornatore (f. 27. maí 1956) er ítalskur kvikmyndaleikstjóri sem er þekktastur fyrir kvikmyndina "Paradísarbíóið" ("Il nuovo Cinema Paradiso") frá 1988 sem fékk Óskarsverðlaun sem besta erlenda kvikmyndin. "Stjörnufangarinn" ("L'uomo delle stelle") frá 1995 var tilnefnd til sömu verðlauna.
Robert Plant

Robert Anthony Plant (f. 20. ágúst 1948) er enskur rokksöngvari og lagahöfundur sem er þekktastur fyrir feril sinn sem söngvari hljómsveitarinnar Led Zeppelin frá 1968 til 1980. Eftir upplausn sveitarinnar 1980 hóf hann sólóferil og hefur átt nokkrar metsöluplötur. Hann er einn af áhrifamestu söngvurum rokksögunnar og hafði mikil áhrif á menn á borð við Freddie Mercury og Axl Rose.
Charles Bronson

Charles Bronson (f. Charles Dennis Buchinsky; 3. nóvember 1921 – 30. ágúst 2003) var bandarískur leikari sem er aðallega þekktur fyrir leik sinn í vestrum, stríðsmyndum og spennumyndum á borð við Sjö hetjur ("The Magnificent Seven" – 1960), "Flóttinn mikli" ("The Great Escape" – 1963), "Tólf ruddar" ("The Dirty Dozen" – 1967) og "Einu sinni var í Villta Vestrinu" ("C'era una volta il West" – 1968). Hann lék einnig aðalhlutverkið í kvikmyndaröðinni "Auga fyrir auga" ("Death Wish" – 1974 – 1994).

Hann ólst upp sem eitt fimmtán barna örfátækra foreldra af litháískum ættum og lærði fyrst að tala ensku sem táningur. Hann barðist í síðari heimsstyrjöld og fékk áhuga á leiklist eftir stríðið. 1950 flutti hann til Hollywood og hóf að taka að sér lítil hlutverk í kvikmyndum. Fyrsta stóra kvikmyndahlutverk sitt fékk hann í kvikmynd Alan Ladd, "Hefnd rauðskinnans" ("Drum Beat") árið 1954 þar sem hann lék óvinveittan indíána. Sama ár breytti hann eftirnafni sínu úr Buchinsky í Bronson vegna ótta við McCarthy-nefndina.
Gallon

Gallon er rúmmálseining sem er aðallega notuð í enskumælandi löndum. Mælieiningin hefur verið skilgreind með ólíkum hætti í gegnum söguna. Nú til dags eru þrjár skilgreiningar algengastar: breskt gallon (≈ 4,546 L), bandarískt gallon (≈ 3,79 L) og bandarískt þurrgallon (≈ 4,40 L).